**Cofnodion Cyfarfod CCG** **29.7.22** Neuadd Cymuned Glantwymyn

19:392: Presennol: Gareth Jones (Cadeirydd am y noson) Dafydd Evans, Deryck Lewis, Bedwyr Fychan, Gareth Owen, Huw Williams, William Owen, Aeron Pughe Aled Griffiths, Rhodri Wigley, Glyn Jones, Gwenfair Davies, Sandra Evans (Clerc)

19:3931: Ymddiheuriadau: Gwen Lloyd, Iwan Jones, Paul Hughes

19:394: Datganiadau o ddiddordeb: Dim

19:395: Cyflwyno a derbyn cofnodion 7.6.22

19:396: Adroddiad y Clerc: Dim

19:397: Cynllunio (<http://pa.powys.gov.uk/onlineapplications/>)

Cyfeirnod: 22/1221/FUL Cynnig: Siting of 10 static caravans, alterations to access and associated works Cyfeiriad y Safle: Cil Y Bryn, Ceinws, Machynlleth, Powys Mae’r cais ar gael ar wefan y Cyngor (http://pa.powys.gov.uk/onlineapplications/).

Penderfynwyd gwrthwynebu’r cais unwaith eto, ar y sail ganlynol:

* Mae’r ffordd yn gul ac nad oes digon o le i basio i’r traffig sydd yno ar hyn o bryd heb sôn am fwy o draffig
* Bydd traffig cynyddol hefyd yn creu problemau ar y cyffyrdd
* Mae 2 safle garafanau’n bodoli yn yr un ardal gyfagos yn barod
* Ni fyddai’r datblygiad hwn yn dod ag unrhyw les i’r ardal nac yn cyfoethogi pentref Ceinws.
* Rhagwelir y ceir cais am fwy o garafanau yn y safle hwn gan fod lle ar gael i’r ddwy ochr
* Carafanau parhaol yw’r rhain. Pe byddai cais am ddeg o dai yn yr un fan mae’n debyg y byddai’n cael ei wrthod ar sail mynedfeydd annigonol. Byddai carafanau â’r un drafferthion.

Fe gynigiwyd hyn gan William Owen ac fe’i heiliwyd gan Dafydd Evans ac yn unfrydol

19:398: Materion Ariannol ac eitemau i’w talu

* Yswiriant ( 518404429 ) £663.31. Gallagher Insurance Company Limited

(Bydd y clerc yn gwirio bod yr yswiriant yn ddigonol ‘insurable interest’ o ran perchen ar y mynwentydd.)

* Whittingham Riddell 132.00 177174 PAYE - Rheolwr Pensiynau Taliad bob tair blynedd

Cynigiwyd y dylid talu’r rhain gan Gareth Owen ac fe’i heiliwyd gan Dafydd Evans.

* Derbyniwyd £150.00 Glyn Rees a’i Fab

19:399: Adroddiadau’r Cynghorwyr

* Y Fforwm Cleifion - Gwenfair Davies. Mynychodd Gwenfair Davies a Gareth Jones gyfarfod y Fforwm Cleifion, yr un cyntaf ers tro. Cafwyd cyfarfod buddiol. Nid oedd neb o ddarparwyr gwasanaeth iechyd yno a bydd y Fforwm yn pwyso arnynt i fynychu cyfarfodydd erbyn mis Medi. Cytunwyd i yrru llythyr i’r feddygfa yn gofyn am o leiaf un person i’w cynrychioli.
* Dyfodol Dyfi- Gwenfair Davies -Mae’r Cynghorydd Sir Elwyn Vaughan wedi cael ei benodi yn gadeirydd. Cynhelir ymgynghoriad a’r bwriad yw cael syniad o beth ydy dymuniad pobl yr ardal. Mae arian ar gael ar gyfer prosiectau. Y mae Swyddog Prosiectau wedi cael ei phenodi sef Sandra Bendelow a fydd yn gweithio ar weithredu’r ymgynghoriad.

19:400: Wal eglwys Llanwrin – Bwriedir ceisio am grant gan GADW tuag at gostau trwsio’r wal. Cysylltir hefyd â’r Parch. Miriam Beecroft. Ni does unrhyw mae trefniadau tocio’r ywen ar y gweill..

19:400: Diffibrilwyr Penderfynwyd prynu diffibrilwyr i’w gosod yn Narowen a Llanwrin.

Cafwyd cynnig Tŷ Capel, Darowen a dau leoliad yn Llanwrin sef Tŷ Isaf a’r bocs ffôn. Penderfynwyd trafod y posibiliadau ym mis Medi.

19:401: Gohebiaeth: Derbyniwyd llythyr i ddiolch am y cyfraniad i Gapel Sammah gan Mr. Stephen Tudor.

19:402: Materion Priffyrdd a Phontydd –

* Pontydd Comins – goleuadau yn achosi perygl i ddefnyddwyr ffyrdd o hyd a choed yn tyfu dros y bont yn y pentref gan leihau gwelediad. Cysylltir â Rheilffyrdd Cymru i dorri’r coed yn sylweddol yn hytrach na thocio’r topiau yn unig. Nodwyd bod Peter Roberts Rheilffordd Cymru wedi bod yn gymorth mawr yn y gorffennol.
* Troad Abergwydol – rhedyn a choed yn lleihau gwelediad
* Cwmlline, ger Blaenplwyf
* Cyffyrdd yn gyffredinol – nodwyd bod hyn yn broblem a chysylltir â Chyngor Sir Powys i ofyn am dorri gwair ac ati may nag unwaith wrth gyffyrdd ac iddynt gynnwys hynny yn eu cytundebau newydd.
* Craig ger Llys Ffrydlan dal yn broblem

19:403: Unrhyw fater Arall.

19:403:1: Presgripsiynau – Dim ond rhwng 9-5 o’r gloch mae modd nôl presgripsiynau syrjeri’r dre erbyn hyn. Mae’r syrjeri hefyd ar gau amser cinio sy’n ei gwneud hi’n anodd i bobl sy’n gweithio. Mynegwyd anfodlonrwydd nad oedd yr addewidion a wnaethpwyd adeg cau syrjeri Glantwymyn yn cael eu gwireddu ond yn hytrach eu bod yn cael eu tynnu gan wrth gam. Un o’r addewidion hynny oedd y byddai presgripsiynau ar gael yng Nglantwymyn i’w codi oddi yno neu’n cael eu cludo i bobl yn eu cartrefi. Bydd Fforwm Cleifion yn mynd i’r afael â’r mater ym mis Medi. Bydd y Cyngor hefyd yn anfon llythyr i’r syrjeri.

19:403:2: Meinciau – mae ambell i fainc yn yr ardal angen sylw gan gynnwys Eisteddgwn. Bydd y Cyngor yn ystyried archebu meinciau newydd yn y cyfarfod nesaf.

19:403:3: Biniau ysbwriel ac ail-gylchu - Cafwyd cwynion niferus gan gynnwys bod y bobl sy’n hel y biniau yn eu trin yn ddi-barch gan eu torri ac yn eu symud i fannau gwahanol ar ol eu gwagio, a’u gosod mewn mannau peryglus ar y ffyrdd. Mae tuedd gwagio bins tai gwahanol i’w gilydd a rhoi bins yn ôl mewn cyflwr budr ac afiach o ganlyniad Yn aml mae gwastraff yn cael ei adael ar ôl gan gynnwys gwydr wedi torri. Ystyrir bod hwn yn fater iechyd amgylcheddol a bydd y Cyngor yn cysylltu â’r cyrff priodol.

19:403:4: Ciosg Cemaes. Bydd Isobel yn cysylltu â rhywun i drwsio’r ciosg ar ôl rhoi pris i’r Cyngor.

19:403:5: Ymddiheuriadau Nodwyd mai da fyddai ymddiheuro ymlaen llaw os yn bosib er gyfleustra i bawb ac er mwyn sicrhau cworwm

Daeth y cyfarfod i ben am 9.00

Cynhelir y cyfarfod nesaf Nos Iau 29.9.22

(Ni chynhelir cyfarfod ym mis Awst yn ôl yr arfer.)

----------------------------------------------------------------------------------------------------------------

 **Ymddiriedolaeth Melinau Gwynt Cemaes 28.7.22**

* Her Le Tour de Côr. Rhwng 17 a 20 o Awst eleni, bydd criw o 30 o aelodau Côr Meibion Machynlleth a’u cyfeillion yn beicio 250 o filltiroedd o Gaergybi i Gaerdydd er mwyn codi arian tuag at ddatblygu Uned Gemotherapi Ysbyty Bronglais, Aberystwyth. Penderfynwyd cyfrannnu £1000.00 at yr achos. Mynegwyd siom nad yw’r fath ddarpariaeth ar gael gan y llwyodraeth a chanmolwyd yr ymgyrch. Datganwyd diddordeb gan yr holl gynghorwyr sy’n aelod o’r côr. Dymunir pob daioni i’r beicwyr ar eu taith.
* Cais am arian gan Draed Bêch Twymyn. Penderfynwyd cyfrannu £1,000 gan dddymuno pob daioni.

Daeth y cyfarfod i ben am 8.45